Document ID: 31998R1048

NEUVOSTON ASETUS (EY) N:o 1048/98,
annettu 18 päivänä toukokuuta 1998,
tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta sekä tiettyihin kaasuturbiineihin sovellettavien tullien yksipuolisesta, väliaikaisesta ja osittaisesta suspendoimisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
sekä katsoo, että
tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetulla neuvoston asetuksella (ETY) N:o 2658/87 (1) on perustettu nimellä "yhdistetty nimikkeistö" tunnettu tavaranimikkeistö,
yhteisön tullikoodeksista 12 päivänä lokakuuta 1992 annetussa neuvoston asetuksessa (ETY) N:o 2913/92 (2) säädetään edellytyksistä, joilla tietyt tavarat voivat käyttötarkoituksensa perusteella saada niitä tuotaessa edullisen tullikohtelun,
tiettyjen kaasuturbiinien toimitukset yhteisön sähköä ja lämpöä yhdistetysti tuottavien voimalaitosten valmistajille muodostuvat tällä hetkellä suurelta osin yhteisön ulkopuolelta tulevasta tuonnista; näiden lämpövoimaloiden käyttö on ympäristöä säästävää; näille turbiineille olisi sen vuoksi myönnettävä erityistä käyttötarkoitusta koskevan järjestelyn mukaisesti yksipuolinen, väliaikainen ja osittainen vapautus tulleista määräajaksi, ja
yhdistettyyn nimikkeistöön olisi otettava näitä tuotteita varten alanimike ja erityistä käyttötarkoitusta koskevat säännökset; yhdistettyä nimikkeistöä olisi siten muutettava,
ON ANTANUT TÄMÄN ASETUKSEN:
1 artikla
1. Muutetaan asetuksen (ETY) N:o 2658/87 liitteen I toinen osa tämän asetuksen liitteen mukaisesti.
2. Tässä asetuksessa säädettyjä yhdistetyn nimikkeistön alanimikkeiden muutoksia sovelletaan Taric-alanimikkeinä siihen asti, kun ne sisällytetään yhdistettyyn nimikkeistöön asetuksen (ETY) N:o 2658/87 12 artiklan mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä toukokuuta 1998.

Labels: 3
19
14
1